Source: https://www.kho.fi/fi/index/paatoksia/lyhyetratkaisuselosteet/lyhytratkaisuseloste/1569822391842.html
Timestamp: 2019-11-19 11:12:23+00:00
Document Index: 17611824

Matched Legal Cases: ['§ 1', '§ 1', '§ 1', '§ 1', '§ 1', '§ 1']

1.10.2019/4417 - Korkein hallinto-oikeus
Etusivu » Päätöksiä » Lyhyet ratkaisuselosteet » Lyhytratkaisuseloste » 1.10.2019/4417
Oikeusapu – Hallintolainkäyttö – Myöntämisedellytykset – Omaishoidon tuki – Omaishoitajan vapaapäivien määrä – Ratkaistu hallinto-oikeudessa hallintoriitana – Hakemus vapaapäivien lisäämisestä hylätty – Hoidettavan tarve saada oikeudellista apua
Taltionumero: 4417
Diaarinumero: 3588/3/18
ECLI-tunniste: ECLI:FI:KHO:2019:T4417
Oikeusaputoimisto oli myöntänyt omaishoitajan vapaapäivien määrää koskevassa asiassa oikeusapua hoidettavalle lapselle. Hallinto-oikeus ratkaisi asian hallintoriitana ja hylkäsi omaishoitajan hakemuksen saada lisää vapaapäiviä.
Korkein hallinto-oikeus katsoi, ettei hoidettava lapsi ollut asiassa asianosainen, eikä hän tarvinnut siinä muutoinkaan oikeudellista apua oikeusapulain 1 §:n 1 momentissa tarkoitetulla tavalla. Korkein hallinto-oikeus määräsi oikeusavun lakkautettavaksi oikeusavun myöntämisajankohdasta lukien.
Äänestys 4-1 pääasiassa tehdyn valituksen tutkimisesta ja valitusoikeuden puuttumisen vuoksi palkkiovaatimuksen hylkäämisestä.
Oikeusapulaki 1 § 1 momentti ja 16 § 1–3 momentti
Laki omaishoidon tuesta 1 § 1 momentti, 2 § 1 momentti 1–4 kohta, 4 § 1 momentti, 8 § 1 ja 2 momentti sekä 12 §
Ks. ja vrt. KHO:2017:188
Asian ovat ratkaisseet oikeusneuvokset Eija Siitari, Outi Suviranta, Janne Aer (eri mieltä), Antti Pekkala ja Toomas Kotkas. Asian esittelijä Suvi Leskinen (eriävä mielipide).